Fins al 14 d’abril, es poden votar les quatre propostes finalistes dels Pressupostos Participatius 2024
2025-07-24

Els Pressupostos Participatius 2024 de Burjassot han arribat a la fase final. Després de l’estudi de viabilitat realitzat pels dels tècnics municipals de totes les propostes presentades, quatre d’elles han sigut les que han arribat a la fase final.

La primera proposta arreplega la necessitat de millorar la ventilació del gimnàs del Poliesportiu Municipal per al correcte desenvolupament de les activitats esportives que en ell tenen lloc. La segona proposta cerca millorar els equipaments de jocs i ampliar les zones d’ombra en la zona d’oci enfront de l’estació de metro de Cantereria. La tercera proposta sol·licita habilitar al Parc de La Granja, en la seua fase dos, una zona per a caminar i córrer lliure d’obstacles i, finalment, la quarta proposta arreplega la possibilitat de delimitar espais on les colònies felines del municipi puguen refugiar-se.

Les propostes poden votar-se, fins al diumenge 14 d’abril, en aquest ENLLAÇ.